 Al-Cutayba waxa uu sheegay in muddo laba iyo toban sano ka badan ay Ciidamo Maraykan iyo Imaaraad ah iska barbar dagaalamayeen dalalka Afganistan, Koosofo, Soomaaliya iyo Liibiya, isaga oo arrimahaas sii sharraxayana waxaa hadalladiisa ka mid ahaa, Waxa aanu dalkayaga ku martigelinnay 4 kun oo ciidamada Maraykanka ka mid ah oo deggen saldhigga ciidamada Cirka ee Dufra oo ku yaalla Imaaradda Abu Dhabi iyo dekedda Jabal Cali oo ah dekedaha ugu badan ee ay maraan ama ku degaan ciidamada Maraykanka, ee ka baxsan xuduudka Maraykanka Safiirka oo sii wata hadalkiisu waxa uu yidhi, Iskaashigaas sannadaha badan kalsoonida ku soo dhisnaa ee aanu Maraykanka la leenahay, waxa uu xoojiyey ciidamada milateri ee Imaaraadka, illaa ay gaadheen heer ay noqdaan xoog iskood si madax bannaan u hawlgeli kara 